

**REPUBLIKA HRVATSKA**

**OSNOVNA ŠKOLA STJEPANA RADIĆA ČAGLIN,**

**VLADIMIRA NAZORA 3, 34350 ČAGLIN**

KLASA: 602-02/23-01/18

URBROJ: 2177-21-23-4

U Čaglinu, 3. 2. 2023. godine

**OBAVIJEST I UPUTE O TESTIRANJU KANDIDATA PRIJAVLJENIH**

**NA NATJEČAJ ZA POPUNJAVANJE RADNOG MJESTA –**

**KUHARA/KUHARICU**

Povjerenstvo za vrednovanje kandidata prijavljenih na natječaj za popunjavanje radnog mjesta kuhara/kuharicu na neodređeno puno radno vrijeme, (40 sati ukupno tjedno radno vrijeme),

KLASA: 602-02/22-01/17; URBROJ: 2177-21-23-01, od 20. 1. 2023. godine objavljenog na oglasnoj ploči te web stranicama HZZ-a i Osnovne škole Stjepana Radića Čaglin, Čaglin, obavještava kandidate koji su podnijeli pravovremene i potpune prijave, te koji ispunjavaju propisane formalne uvjete po natječaju o provođenju vrednovanja.

Lista kandidata koji može pristupiti ***razgovoru (intervju)*** bit će objavljena na web stranici Škole.

Ako kandidat ne pristupi razgovoru smatra se da je povukao prijavu na natječaj i više se neće smatrati kandidatom.

**Razgovor (intervju) održat će se:**

**1.) u petak 10. 2. 2023. godine s početkom u 08:00 sati s radnikom Hrvatskog zavoda za zapošljavanje u prostoru Osnovne škole Stjepana Radića Čaglin, Vladimira Nazora 3, 34350 Čaglin.**

**2.) u petak 10. 2. 2023. godine s početkom u 10:00 sati s Povjerenstvom za vrednovanje kandidata u prostoru Osnovne škole Stjepana Radića Čaglin, Vladimira Nazora 3, 34350 Čaglin.**

Izvori za pripremu usmenog testiranja:

1. Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (NN 40/2014.)

2. Obrazovni materijali za polaganje proširenog programa Higijenskog minimuma

<https://www.hzjz.hr/sluzba-zdravstvena-ekologija/higijenski-minimum/>

3. Pravilnik o načinu i programu stjecanja potrebnog znanja o zdravstvenoj ispravnosti hrane (NN br. 116/18., 9/20.)

4. Normativima za prehranu učenika u osnovnoj školi (Narodne novine, broj 146/12.) i

5. Nacionalnim smjernicama za prehranu učenika u osnovnim školama (Ministarstvo zdravlja,

2013.), koje su dostupne na poveznici

chrome-extension://efaidnbmnnnibpcajpcglclefindmkaj/https://kohom.hr/mm/wp-content/uploads/Nacionalne\_smjernice\_za\_prehranu\_ucenika\_u\_osnovnim\_skolama.pdf

Smatra se da je kandidat na usmenom testiranju zadovoljio ako ostvari 60% bodova od ukupnog broja bodova.

Nakon obavljenog usmenog testiranja Povjerenstvo će utvrditi rezultat testiranja i sastavit Rang listu kandidata prema ukupnom broju bodova.

Kandidati su na razgovor (intervju) obvezni ponijeti identifikacijsku ispravu (važeću osobnu iskaznicu), ista će se provjeriti prije testiranja i utvrdit će se identitet pozvanog kandidata, te naočale ako nosi.

Ako kandidat ne pristupi razgovoru, ne pristupi u navedenom vremenu ili pristupi nakon vremena određenog za početak testiranja smatra se da je povukao prijavu na natječaj i više se neće smatrati kandidatom.

Povjerenstvo za vrednovanje kandidata